**Jegyzőkönyv**

**Nagykovácsi Nagyközség Önkormányzat**

**Pénzügyi és településfejlesztési bizottság nyilvános üléséről**

**Az ülés helye: Vállalkozói inkubátorház**

**Az ülés időpontja: 2016. március 29. (hétfő) 18 óra**

**Meghívottak:** Tegzes Endre elnök, Fodor Attila, Dr. Szabó András, Horváthné Holéczy Katalin, Erdélyi Zoltán, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző, Györgyi Zoltán főépítész, dr. Halmosi-Rokaj Odett osztályvezető, Perlaki Zoltán osztályvezető

**Megjelentek:** Tegzes Endre elnök, Fodor Attila*,* dr.Szabó András, Horváthné Holéczy Katalin*,* Erdélyi Zoltán, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, dr. Klein Katalin képviselő, Gerely Gábor képviselő, Bánóczi Margit képviselő, Papp István jegyző, dr. Németh Zsanett aljegyző, Perlaki Zoltán osztályvezető, Györgyi Zoltán főépítész, dr. Halmosi-Rokaj Odett osztályvezető, Grégerné Papp Ildikó osztályvezető, Kissné Szalay Erzsébet jegyzőkönyvvezető

**Tegzes Endre elnök**: Köszöntöm a megjelenteket. Megállapítom, hogy a bizottságból 5 fő jelen, van, tehát határozatképes. Mindenki megkapta a meghívót, mely tartalmazza a mai ülés napirendjeit. A napirend elfogadása előtt Szemesy Barbara alpolgármester asszony ügyrendi hozzászólásra jelentkezett.

**Szemesy Barbara alpolgármester:** Szeretném önöket tájékoztatni, hogy az „Ovi-Foci Program – Pályázat 6 x 12 méter méretű műfüves sportpálya építésére” kiírt pályázaton történő részvételre vonatkozó előterjesztésemet visszavontam.

**Tegzes Endre elnök**: Köszönöm. Akkor, ha nincs hozzászólás, akkor a módosított napirendről szavazunk. Indítható a szavazás.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**33/2016. (III. 29.) HATÁROZATA**

**Tárgy**: **A Pénzügyi és településfejlesztési bizottság 2016. március 29-i ülésének módosított napirendje**

Nagykovácsi Nagyközség Önkormányzat Pénzügyi és településfejlesztési bizottsága úgy dönt, hogy a 2016. március 29-i ülésén az alábbi napirendi pontokat tárgyalja:

1. **Talajterhelési díj rendelet megalkotása**
2. **A 2016. évre vonatkozó Közbeszerzési terv**
3. **Emlékszoba kialakítása az 1956-os forradalom tiszteletére, pályázati támogatás igénybevételével**
4. **Döntés az ebr42 309892 számú vis maior pályázat beadásához önrész biztosításáról**
5. **Állami víz- és csatornatámogatási igény bejelentése a 2016. évre vonatkozóan**
6. **A Nagykovácsi Zenei Alapítvány helyiségkérelme**

***ZÁRT ÜLÉS:***

1. **A 4561/9. helyrajzi számú, természetben a 2094 Nagykovácsi Bánya utcai ingatlanon tervezett beruházással kapcsolatos döntések**
2. **Cseh Tibor jogi képviselője útján előterjesztett módosított egyezségi ajánlata**

 **Határidő:** azonnal

**Felelős:** PB elnöke

**1. napirendi pont**

**Talajterhelési díj rendelet megalkotása**

**Tegzes Endre elnök:** Átadom a szót Perlaki Zoltán osztályvezető úrnak, hogy röviden ismertesse az előterjesztést.

**Perlaki Zoltán osztályvezető:** *Röviden ismertette az előterjesztést.*

**Tegzes Endre elnök:** Köszönöm. Van-e további kérdés, hozzászólás? Amennyiben nincs, akkor szavazzunk a rendeletről. Indítható a szavazás.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**34/2016. (III. 29.) HATÁROZATA**

**Tárgy: Talajterhelési díj rendelet elfogadásáról**

Nagykovácsi Nagyközség Önkormányzat Pénzügyi és településfejlesztési bizottsága javasolja a Képviselő-testületnek a talajterhelési díj rendelet elfogadását az előterjesztésben foglaltak szerint.

**Határidő:** azonnal

**Felelős:** Polgármester

**2. napirendi pont**

**A 2016. évre vonatkozó Közbeszerzési terv**

**Tegzes Endre elnök:** Átadom a szót először Papp István jegyző úrnak, hogy ismertesse az előterjesztést.

**Papp István jegyző**: *Röviden ismertette az előterjesztést*.

**Tegzes Endre elnök:** Köszönöm. Van-e hozzászólás, kérdés?

**Horváthné Holéczy Katalin**: A „kátyúzás” közbeszerzés időtartama miért 2017. januártól 2019. decemberéig tart?

**Papp István jegyző:** Ennek célszerűségi okát tudom adni. Ez évente mintegy 25 millió Ft-os költségvetési tétel. Ily módon nem kell minden évben megismételni ugyanazt a kiírást, és így az önkormányzati ciklus végéig 3 évre biztosítható ennek a feladatnak az ellátása egy költséggel. A síkosság mentesítés esetében hasonló gyakorlatot követtünk. A 2017. január 1-i dátum azért merül fel, mert 2016. december 31-én jár le a most hatályos szerződésünk. Ennek ellenére ettől eltérő döntést hozhat a testület, ez egy célszerűnek tűnő javaslat volt.

**Horváthné Holéczy Katalin:** Én ezt személy szerint nem támogatom, két okból. Az egyik, hogy a versenyeztetést én jobbnak tartom évente megtartani, másfelől pedig a NATÜ erősen aspirál arra, hogy esetleg ő maga végezze ezt a feladatot, legalább a lehetőséget adjuk meg neki.

**Tegzes Endre elnök:** Úgy emlékszem, hogy a síkosság mentesítés esetében azzal, hogy három évre kötöttük a szerződést, lejjebb tudtuk vinni az árat.

**Fodor Attila:** A sportpálya lefedéssel kapcsolatban lenne egy olyan kérésem, hogy amennyiben lehetséges, ezt a közbeszerzést a második negyedév elejére tegyük.

**Papp István jegyző:** Sorban szeretnék válaszolni. Örülnénk neki, ha a NATÜ indulna ebben a közbeszerzésben, ezzel bizonyítaná, hogy képes ilyen feladatok elvégzésére. A NATÜ ezt megteheti idén ősszel is, hogy ezen a pályázaton elindul, és árajánlatot ad. Abban az esetben, ha csak 1 vagy 2 évre írjuk ki, akkor is pályázni kell a NATÜ-nek. A sportpálya lefedéssel kapcsolatban szeretném elmondani, hogy a közbeszerzést májusban fogjuk kiírni.

**Horváthné Holéczy Katalin:** El tudom fogadni, amit jegyző úr mond, ezzel együtt nem javasolom a 3 évet, én azt javasolom, hogy évente írjuk ki, hacsak nem jelent ez olyan extra költséget számunkra, amit nem ellentételez az, hogy esetleg így, a versenyeztetéssel alacsonyabb árat érünk el.

**Kiszelné Mohos Katalin polgármester**: A Pénzügyi osztály vezetőjét kérdezném, hogy van-e arra adatunk, hogy a közbeszerzés mennyibe kerül?

**Perlaki Zoltán osztályvezető**: Hozzávetőlegesen 500 ezer Ft egy közbeszerzés kiírása.

**Kiszelné Mohos Katalin polgármester:** Itt akkor háromszor 500 ezer Ft-ról van szó, ez már jelentős tételnek számít a mi költségvetésünkben.

**Tegzes Endre elnök:** Köszönöm. Amennyiben nincs több hozzászólás, először szavazzunk az elhangzott módosító javaslatról, hogy a közbeszerzési eljárások 1 évente kerüljenek kiírásra. Indítható a szavazás.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 2 igen, ellenszavazat nélkül, 3 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**35/2016. (III. 29.) HATÁROZATA**

**Tárgy: Módosító indítvány a 2016. évre vonatkozó Közbeszerzési tervhez**

Nagykovácsi Nagyközség Önkormányzatának Pénzügyi és településfejlesztési bizottsága a 2016. évre vonatkozó Közbeszerzési tervhez kapcsolódó módosító indítványt nem támogatja.

**Határidő**: azonnal

**Felelős**: PB elnöke

**Tegzes Endre elnök:** Köszönöm. Most az előterjesztésben foglalt határozati javaslatról szavazunk. Indítható a szavazás.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 3 igen, 1 nem, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**36/2016. (III. 29.) HATÁROZATA**

**Tárgy: Döntés a 2016. évre vonatkozó Közbeszerzési terv elfogadásáról**

Nagykovácsi Nagyközség Önkormányzatának Pénzügyi és településfejlesztési bizottsága javasolja a Képviselő-testületnek, hogy a 2016. évre vonatkozó közbeszerzési tervet – a határozat melléklete szerinti tartalommal – fogadja el.

**Határidő**: azonnal

**Felelős**: Polgármester

**3. napirendi pont**

**Emlékszoba kialakítása az 1956-os forradalom tiszteletére, pályázati támogatás igénybevételével**

**Tegzes Endre elnök:** Átadom a szót dr. Halmosi-Rokaj Odett osztályvezető asszonynak, hogy ismertesse az előterjesztést.

**dr. Halmosi-Rokaj Odett osztályvezető:** *Röviden ismertette az előterjesztést.*

**Fodor Attila:** Tájékoztatom a bizottságot, hogy az Oktatási bizottság is tárgyalta ezt a pontot, és egyhangú szavazattal támogatta.

**Kiszelné Mohos Katalin polgármester:** Tájékoztatásul szeretném elmondani, hogy a költségvetésünkben szerepel ez az összeg, csak a pályázathoz kell egy külön határozat arról, hogy ezt az önrészt biztosítja az önkormányzat.

**Tegzes Endre elnök:** Köszönöm. Van-e további kérdés, hozzászólás? Nincs. Az előterjesztésben foglalt határozati javaslatról szavazunk. Indítható a szavazás.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**37/2016. (III. 29.) HATÁROZATA**

**Tárgy: Döntés az „Emlékszoba kialakítása az 1956-os forradalom tiszteletére, pályázati támogatás igénybevételével” tárgyában**

Nagykovácsi Nagyközség Önkormányzatának Pénzügyi és településfejlesztési bizottsága javasolja a Képviselő-testületnek, hogy nyújtson be támogatási kérelmet a Közép- és Kelet-európai Történelem és Társadalom Kutatásáért Közalapítványhoz emlékszoba kialakítására, az 1956-os forradalom tiszteletére, és az ehhez szükséges 1.000.000.- forint összegű önrészt biztosítsa.

**Határidő**: azonnal

**Felelős:** Polgármester

**4. napirendi pont**

**Döntés az ebr42 309892 számú vis maior pályázat beadásához önrész biztosításáról**

**Tegzes Endre elnök:** Átadom a szót dr. Halmosi-Rokaj Odett osztályvezető asszonynak, hogy ismertesse az előterjesztést.

**dr. Halmosi-Rokaj Odett osztályvezető:***: Röviden ismertette az előterjesztést.*

**Horváthné Holéczy Katalin:** Azt nem értem, hogy a nagy esőzésben miért csak ez az egy utca sérült? Máshol is biztosan okozott károkat.

**Kiszelné Mohos Katalin polgármester:** A kollégák körbejárták az utcákat az esőzést követő napon, és csak ezt a kárt találták, amit az esőzés okozott.

**Tegzes Endre elnök**: Köszönöm. Van-e még a most tárgyalt napirendi ponttal kapcsolatban kérdés, hozzászólás? Nincs, akkor az előterjesztésben foglalt határozati javaslatról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**38/2016.(III. 29.) HATÁROZATA**

**Tárgy: Döntés a 2016. március 6-án bekövetkezett, ebr42 309892 számú vis maior pályázat beadásához önrész biztosításáról**

Nagykovácsi Nagyközség Önkormányzatának Pénzügyi és településfejlesztési bizottsága javasolja a Képviselő-testületnek, hogy az ebr42 309892 számú vis maior támogatási kérelemben szereplő tevékenységhez szükséges 284.000.- forint összegű önrészt biztosítsa.

**Határidő**: azonnal

**Felelős:** Polgármester, Jegyző

**5. napirendi pont**

**Állami víz- és csatornatámogatási igény bejelentése a 2016. évre vonatkozóan**

**Tegzes Endre elnök:** Átadom a szót Perlaki Zoltán osztályvezető úrnak, hogy röviden ismertesse az előterjesztést.

**Perlaki Zoltán osztályvezető:** *Röviden ismertette az előterjesztést.*

**dr. Szabó András**: Szeretnék arról részletesebb tájékoztatást kapni, hogy ez a támogatás hogyan realizálódik. Esetleg csökkennek a díjak?

**Perlaki Zoltán osztályvezető:** A víz és csatorna számlában ez nem jelenik meg. Rá fogunk kérdezni a DMRV-nél, mert erről nekünk nincs információnk, mert csak közvetítő szerepet töltünk be.

**dr. Szabó András:** Azt javaslom, hogy akkor számoltassuk el a DMRV-t a kapott állami támogatásról, mire fordították, és kik voltak ennek a kedvezményezettjei. Az önkormányzatnak kellene írnia egy levelet.

**Tegzes Endre elnök**: Úgy gondolom, hogy semmi akadálya annak, hogy ez a levél megszülessen. Kérjük jegyző urat, hogy készítse el. Köszönöm. Van-e még ezzel kapcsolatban kérdés, hozzászólás? Nincs, akkor az előterjesztésben foglalt határozati javaslatról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**39/2016.(III. 29.) HATÁROZATA**

**Tárgy: Állami víz- és csatornatámogatási igény bejelentése a 2016. évre vonatkozóan**

Nagykovácsi Nagyközség Önkormányzat Pénzügyi és településfejlesztési bizottsága javasolja a Képviselő-testületnek, hogy 2016. évben állami víz- és csatornatámogatási igényt jelentsen be a Magyar Államkincstár Területi Igazgatóságához.

**Határidő**: pályázati kiírás szerint

**Felelős**: Polgármester

**6. napirendi pont**

**A Nagykovácsi Zenei Alapítvány helyiségkérelme**

**Tegzes Endre elnök:** Átadom a szót az előterjesztés előadójának, dr. Németh Zsanett aljegyző asszonynak.

**dr. Németh Zsanett aljegyző:** *Röviden ismertette az előterjesztést.*

**Fodor Attila:** Az Oktatási bizottság tárgyalta ezt a napirendet, ott felmerült, hogy milyen értékű felújításra vonatkozna a vállalás. Ugyanakkor a határozati javaslatban szerepel, hogy komoly felújításokra kerül sor. A bizottság a tárgyalást követően támogatta a határozati javaslatot.

**Tegzes Endre elnök**: Köszönöm. Van-e még ezzel kapcsolatban kérdés, hozzászólás? Véleményem szerint a kapuról mindenképpen kellene árajánlatot kérni.

**Györgyi Zoltán főépítész**: Az 56-os pályázatban – mivel az épület olyan településképi jelentőséggel bír – a homlokzat egységes felújítása és a kapu felújítása szerepel.

**Tegzes Endre elnök:** Köszönöm. Van-e további kérdés? Nincs, akkor az előterjesztésben foglalt határozati javaslatról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**40/2016.(III. 29.) HATÁROZATA**

**Tárgy: Döntés a Nagykovácsi Zenei Alapítvány helyiségkérelméről**

Nagykovácsi Nagyközség Önkormányzatának Pénzügyi és településfejlesztési bizottsága javasolja a Képviselő-testületnek az alábbi határozat elfogadását.

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Zenei Alapítvány (2094 Nagykovácsi, Boglya u. 20. Képviseletében eljár: Gát Anna, a Kuratórium elnöke, a továbbiakban: NAMI) részére a 390 helyrajzi számon nyilvántartott, természetben a 2094 Nagykovácsi, Kossuth L. u. 64. szám alatt épület jelen határozat mellékletét képező részét a birtokba adástól számított 15 + 5 év időtartamra használatába adja az alábbi lényeges feltételekkel:

- NAMI saját költségén felújítja az Ingatlant, különösen elvégzi a statikai megerősítést, hőszigetelést, energetikai korszerűsítést, nyílászáró cserét,

- a NAMI saját költségén elkészíti a felújításra vonatkozó terveket és azt előzetesen a Főépítésszel egyezteti,

- amennyiben építési engedély köteles a tevékenység, az építési engedélyt saját nevében megkéri,

- a NAMI köteles az ingatlant a saját költségén felújítani,

- az Önkormányzat ingatlan jelzáloggal történő terheléséhez nem járul hozzá,

- NAMI köteles a felújítási munkálatokat az ingatlan birtokba adásától számított 1 éven belül elvégezni, ezen határidő letelte után az Önkormányzat felmondhatja a használatra vonatkozó megállapodást

- a felújítás elkészültét követően a NAMI a használatában lévő ingatlant kizárólag saját céljai érdekében használhatja, azt harmadik személynek bérbe nem adhatja, és nem terhelheti meg,

- NAMI szavatol azért, hogy az ingatlanban a lakosság közszolgáltatással ellátása érdekében végez művészeti oktatási tevékenységet,

- az Önkormányzat jogosult az ingatlanban kialakított helyiségeket – előre egyeztetett módon – igénybe venni és használni,

- NAMI köteles a használat ideje alatt az ingatlant rendeltetésszerűen használni, állagát megóvni, terheit viselni (biztosítás, közüzemi költség),

- amennyiben akár a Nagykovácsi Alapfokú Művészeti Iskola akár a Nagykovácsi Zenei Alapítvány megszűnik, akkor az épületre vonatkozó használati jog is megszűnik, még abban az esetben is, ha a megszűnés jogutódlással történt,

- a használatra vonatkozó időtartam elteltével felek megállapodhatnak a további használatban is, de Önkormányzat nem köteles a további használatot engedélyezni.

Felkéri a Polgármestert, hogy gondoskodjon a használatra vonatkozó megállapodás elkészítéséről és felhatalmazza annak aláírására.

**Határidő:** 2016. május 15.

**Felelős:** Polgármester

**Tegzes Endre elnök**: Van-e további kérdés, hozzászólás? Nincs. Akkor köszönöm szépen a részvételt, a Pénzügyi bizottság nyílt ülését 18 óra 40 perckor bezárom. Az utolsó kettő napirend tárgyalására zárt ülésen kerül sor.

K.m.f.

 Fodor Attila Tegzes Endre

 tag elnök